[{"text_idx": "#000001", "text": "NewyddionSwyddiNewyddion CymunedNewyddion yr AcademiScarlets TVAdroddiadau Gemau"}, {"text_idx": "#000014", "text": "Mae trefnwyr y twrnamaint wedi cadarnhau gemau ac amseroedd cychwyn ar gyfer y ddwy rownd sy\u2019n weddill o Guinness PRO14 2019-20 yn dilyn trafodaethau gyda\u2019r darlledwyr."}, {"text_idx": "#000015", "text": "Ar o\u0302l gwrthdaro gartref gyda\u2019r Gleision, bydd y prif hyfforddwr Glenn Delaney yn mynd a\u0302\u2019i ochr i Gasnewydd yr wythnos ganlynol i wynebu\u2019r Dreigiau yn Rodney Parade. Bydd y ddwy ge\u0302m yn cael eu teledu yn fyw ar Premier Sport."}, {"text_idx": "#000016", "text": "Yn anffodus, oherwydd canllawiau cyfredol y llywodraeth ynghylch Covid-19, mae\u2019n annhebygol y bydd cefnogwyr yn cael mynd i mewn i\u2019r stadiwm."}, {"text_idx": "#000017", "text": "Mae gan y Scarlets, sydd yn y trydydd safle yng Nghynhadledd B, siawns allanol o gymhwyso o hyd ar gyfer rownd gynderfynol PRO14, ond mae angen iddynt ennill y ddwy ge\u0302m a gobeithio y bydd Munster yn colli, sydd ar hyn o bryd wyth pwynt ar y blaen yn yr ail safle."}, {"text_idx": "#000018", "text": "Dywed cyfarwyddwr y twrnamaint Guinness PRO14, David Jordan: \u201cHyd yn hyn rydym wedi cael ein calonogi gan y datblygiadau sydd wedi caniata\u0301u i\u2019n holl dimau ddychwelyd i hyfforddiant. Diolch i ymdrechion mawr ein clybiau a\u2019n hundebau, parodrwydd llywodraethau a chefnogaeth ein darlledwyr mae gennym bellach restr gemau i edrych ymlaen ati."}, {"text_idx": "#000019", "text": "\u201cMae pawb sy\u2019n gwneud ein gemau\u2019n bosibl wedi gorfod addasu i ffordd newydd o weithio o dan gyfyngiadau\u2019r pandemig ac mae ymateb ein holl randdeiliaid allweddol wedi bod yn drawiadol iawn. Gyda\u2019r gemau hyn bellach wedi\u2019u cadarnhau, rydyn ni i gyd yn anelu at gyflawni\u2019r gemau hyn yn ddiogel ac at ddychwelyd rygbi i\u2019w groesawu ar o\u0302l cyfnod mor hir heb y gamp.\u201d"}]